ספינה (אדריכלות)

ממוזער|שמאל|200px|הספינה הראשית
ממוזער|שמאל|200px|ספינות צדדיות
[ממוזער|200px|הספינה הראשית ה[אדריכלות גותית|גותית בקתדרלת ריימס, צרפת (מבט מערבה)]]
[ממוזער|שמאל|200px|הספינה הראשית ה[אדריכלות גותית|גותית בקתדרלת נאנט, צרפת (מבט מזרחה)]]
[ממוזער|200px|הספינה של כנסיית סנטו ספיריטו ב[פירנצה מתקופת הרנסאנס]]

ה**ספינה**, **הספינה הראשית** או **אולם התווך** (בלטינית: **Navis**; באנגלית: **Nave**) היא החלל המרכזי של הכנסייה.

החלק המרכזי של הכנסייה, כלומר מבנה האורך שלה, נקרא גם **ספינה** (לטינית: Navis, אנגלית: Nave) או "**אולם התווך**", ולצדדיו 'ספינות משניות', 'מעברים' או 'סִטראות' (אנגלית: Aisles). המילה 'ספינה' נובעת מדמיון לשלדה של סירה: לבזיליקות המוקדמות היה גג עץ בצורת משולש, הנתמך על מערכת עמודים ותומכות המזכירים שלדה של סירה, וכן משום שבוני הגגות המוקדמים בנו גם ספינות. בנצרות קיבל השם 'ספינה' משמעות נוספת: הכנסייה משולה לספינה שתביא את המאמין אל גן העדן.

שורות עמודים מחלקות את החלל המרכזי של הבזיליקה לאגפי משנה (סטראות), המכונים גם 'ספינות משניות' (לעומת הספינה הראשית). בכנסיות רבות היה החלל מחולק בין קהלים מסוגים שונים. בכנסיות ימי הביניים, לדוגמה, ישבו בקדמת הבזיליקה, במקום הקרוב לאפסיס במזרח, בני האצולה.

בדרך כלל כלל אולם התווך גבוה ושתי הספינות המשניות (אחת מכל צד) נמוכות ממנו. קתדרלות גדולות (כגון קתדרלת בורז' וקתדרלת קלן) כללו לעיתים שתי ספינות משניות מכל צד, ובכך חילקו את חלל הכנסייה לחמישה אגפים. מעל הספינות המשניות הנמוכות נבנו גלריה ותמיכות לספינה הראשית. עם זאת יש כנסיות שבהן הספינות המשניות הן באותו גובה כמו הספינה הראשית. כנסיות כאלה נקראות כנסיות אולם (Hall church).

גודל הספינה, הפרופורציות שלה ומידת האווריריות של מעטפת החלל שלה, היו גורם מחולל בהתפתחות אדריכלות הכנסיות. הניסיונות המתמשכים מצד אדריכלי הכנסיות לאורך ההיסטוריה ליצור חללים גבוהים ורחבים יותר ובעלי קירות דקים יותר שדרך הפתחים שלהם תיכנס כמות גדולה יותר של אור, הביאו בסופו של דבר להתפתחות של צורת הכנסיות הטיפוסית. צורה זו הנובעת כולה ממאפייני הספינה, כוללת תמיכות או תמיכות דואות בצידיה, ותחתן נוצר המקום לספינות המשניות, גג עץ משופע שנבנה מעל לקירוי הספינה וחזית חיצונית המרמזת על צורת החלל הפנימי.

באדריכלות הנוצרית המוקדמת, כמו במבני הבזיליקה של האדריכלות הרומית, קורתה לרוב הספינה הראשית בקורות עץ, או במקרים נדירים יותר בקמרון חבית. אדריכלות הרומנסק החלה להשתמש בקמרונות צולבים כדי ליצור את החלל הראשי מחולק לתאים נפחיים לאורכו. ברומנסק המאוחר נעשה גם שימוש בקמרונות סקספרטייט. הספינה הרומנסקית יצרה חלוקה ברורה של אותם תאים נפחיים: לצד כל תא שקורה בקמרון אחד חולקו צידיו על ידי עמוד משני בין שני עמודים עיקריים אשר הקטינו את גודל התאים בספינות המשניות בחצי.

באדריכלות הגותית נעשה שימוש בקמרונות צלעות (בעלי שש צלעות במוקדמת ובעלי ארבע צלעות בבְּשֵלה) שהדגישו את הקווים של התקרה. בגותיקה המאוחרת באירופה התפתחו קמרונות רשת מורכבים, ובגותיקה המאוחרת באנגליה התפתחו קמרונות הצלעות לקמרונות מניפה. בסגנון זה הקווים האנכיים שלאורך העמוד מתרחקים זה מזה, לקראת התקרה, ויוצרים לספינה הראשית מראה המזכיר שורת עצים ביער. הספינות הגותיות הרקיעו לגבהים חדשים (ראו רשימה בהמשך) תוך שהן נתמכות במערכת עמודים מורכבים וקשתות מבפנים ותמיכות דואות מבחוץ.

אדריכלות הרנסאנס שהתפתחה באיטליה לא השתמשה כלל בקמרונות מרובי קווים, אלא בקמרונות פשוטים יותר, לרוב קמרון חבית אחד לכל אורך הספינה, או אפילו תקרה שטוחה ללא קמרון בכלל ובה עיטורים בלבד. קיימות כנסיות רבות שנבנו באיטליה במאה ה-15 וה-16 שבהן תקרת הספינה הראשית היא משטח אופקי הבנוי על קורות עץ או גמלון משולש מקורות עץ.

השימוש בקמרונות מסוגים שונים נפוץ עד ימינו. בכנסיות רבות שנבנו במאה ה-20 נעשה שימוש בקמרונות בעלי צורות קלאסיות, שנבנים מבטון מזוין או בטכנולוגיות חדשות אחרות. לעומתן קיימות כנסיות מודרניות, בעיקר בנצרות הלא-קתולית, אשר צורת החלל בהן שונה לחלוטין, או שכלל לא קיימת ספינה ראשית ברורה כבדורות הקודמים.


קובץ:Notre dame-interior.jpg|הספינה של קתדרלת נוטרדם דה פריז הגותית: קמרונות סקספרטיט מהתקופה הגותית המוקדמת
File:Lübeck Marienkirche Baudenkmal 1.jpg|הספינה הראשית של כנסיית מריה הקדושה (ליבק), גותיקת לבנים
קובץ:Bath.abbey.fan.vault.arp.jpg|הספינה הראשית של באת' אבי. קמרונות מניפה מהתקופה הגותית המאוחרת הבאנגליה
File:St Paul's Cathedral London02-3.JPG|הספינה הראשית של קתדרלת סנט פול, לונדון, אדריכלות הבארוק


## רשימת הקתדרלות בעלות הספינות הראשיות הגבוהות ביותר
[שמאל|ממוזער|[קתדרלת אמיין - 42.3 מטר]]
[ממוזער|שמאל|[קתדרלת ריימס - 38 מטר]]
[ממוזער|שמאל|[קתדרלת פירנצה.]]
[ממוזער|שמאל|180px|[קתדרלת מילאנו - 45 מטר]]
[ממוזער|שמאל|180px|[קתדרלת קלן - 43.35 מטר]]
[ממוזער|220px|שמאל|[קתדרלת פלמה דה מיורקה - 44 מטר]]

להלן רשימה של קתדרלות וכנסיות המסודרות לפי גובה הספינה הראשית (Nave). הנתון מופיע ביחידות שבו הוא ניתן במקור, עם המרה אוטומטית ממטר לרגל ומרגל למטר (בסוגריים).

**הערה:** בחלקים התחתונים של הרשימה ייתכן וחסרות כנסיות.

## מקורות וספרים עם נתונים

* 
* 
* 

## ראו גם
* אדריכלות כנסיות

## קישורים חיצוניים

* 

## הערות שוליים

קטגוריה:אלמנטים אדריכליים
קטגוריה:אדריכלות כנסייתית
קטגוריה:רשימות